Jou sterre vir Woensdag, 29 Maart 2017
JY LEES NOU Jou sterre vir Woensdag, 29 Maart 2017
Vasberadenheid en konsentrasie sal die werk gedaan kry.
Jy moet in die komende 12 maande die pas markeer en een tree op 'n slag gee ten opsigte van take. Poog om meer sensitief en vrygewig te wees teenoor 'n vriend/in of kollega wat moeilikhede ondervind.
Hou op so haastig wees, Ram. Dis die perfekte dag vir alleenaktiwiteite terwyl jy onafhanklik aan 'n langtermynprojek werk. Deur harde werk en heelwat uithouvermoë kan jy werklik jou drome laat waar word.
Wat 'n gesinslid of intieme vriend/in betref, gaan daar heelwat onder die oppervlak aan waarvan jy moontlik nie bewus is nie. Span dus jou intuïsie en gesonde verstand saam in om die koring van die kaf te skei.
Baie mense gaan vreeslik ernstig voel – dankie tog vir joviale Maagde! Moet net nie die humor oordoen nie. Sommige sensitiewe vriende, in die vlees en aanlyn, moet versigtiger behandel word.
Moenie verwag dat jou geliefdes jou met liefde en aandag gaan toegooi nie. Mense is vandag emosioneel meer teruggetrokke, dus moet jy nie dinge persoonlik opneem nie. Put liewer uit jou eie emosionele reserwes.
Hoe meer prakties jy is, hoe beter gaan die dag wees. Hou by die werk waarmee jy besig is en moenie toelaat dat vae bekommernisse jou van stryk bring nie. Konsentreer ook daarop om jou fantastiese doelwitte vir die toekoms neer te pen.
Jy help graag ander mense. 'n Vriend/in of gesinslid kyk hoeka nou op na jou vir slim idees en gesonde raad, nie kritiese aanmerkings en streng prekery nie. Pas dus jou benadering daarvolgens aan.
Die entoesiasme loop hoog, maar moenie tot haastige, halfgebakte gevolgtrekkings kom en dan onjuiste inligting aanstuur nie Die ernstige Saturnus waarsku jou om te dink voor jy praat en inligting in te win voor jy optree.
Jy het baie hooi op jou vurk, maar moenie vandag veel hulp van mense tuis of by die werk verwag nie. Jy sal jouself maar moet aanmoedig terwyl jy take in solo-Skerpioenstyl aanpak.
Saturnus beweeg deur jou teken en bemoeilik dinge. Maar dit sal jou help om te groei en volwasse te raak. Jou slagspreuk vir die oomblik? Die lewe handel oor die aanvaarding van uitdagings en om dan daaruit te leer!
Steenbokke is die werkslawe van die diereriem – en jy is vandag in snelrat. Jy is in die bui om lank en hard te werk. Boonop het jy nog die motivering en dissipline om 'n geweldige klomp werk gedoen te kry.
Moet jou nie bekommer oor foute maak nie. Beproef aanhoudend nuwe dinge en put jou inspirasie uit die wyse woorde van jou mede-Waterdraer die legendariese akteur Jack Lemmon: "Mislukking sal jou nie seermaak nie, maar die vrees vir mislukking sal jou vermink."
Saturnus por jou aan om aandag te gee aan belangrike besonderhede en op jou heel beste te wees. Jou huidige motto kom dus van die beroemde komediant Jerry Seinfeld, wat vandag verjaar: "Wees oplettend. Moenie toelaat dat die lewe by jou verbygaan nie."